கேள்வி: ஆப்கானித்தானில் போர் (2001-2021) குறித்து விரிவாக சொல்லுங்கள்.
பதில்: ஆப்கானித்தான் நாட்டில் 2001 முதல் 2021 வரை நீடித்த ஒரு ஆயுத மோதலாகும். அமெரிக்க ஐக்கிய நாடுகள் செப்டம்பர் 11, 2001 தாக்குதல்கள் காரணமாக ஆப்கானித்தானை ஆளும் முகம்மது உமர் தலைமையிலான தாலிபான்கள் மற்றும் ஆப்கானிஸ்தானை தளமாகக் கொண்டு இயங்கும் உசாமா பின் லாதின் தலைமையிலான அல் காயிதா போராளிகளை ஒழிப்பதற்கு விதமாக அமெரிக்க ஐக்கிய நாடுகள் தலைமையிலான வட அத்திலாந்திய ஒப்பந்த அமைப்பு ''ஆபரேஷன் எண்டியூரிங் ஃப்ரீடம்'' என்ற பெயரில் ஆப்கானித்தானில் படையெடுப்புடன் தொடங்கியது. நேட்டோ படைளுக்கு வடக்குக் கூட்டணிப் படைகள் உதவியது. காபூல் போன்ற முக்கிய நகரங்களிலிருந்து தாலிபான் படைகளை நேட்டோ படைகள் வெளியேற்றியது. இப்போரில் தாலிபான்களின் தலைவரான முகம்மது உமர் ஆட்சி கவிக்கப்பட்டது. மூன்று ஆண்டுகளுக்கு பிறகு ஹமித் கர்சாய் தலைமையில் ஆப்கானித்தான் இசுலாமியக் குடியரசு நிறுவப்பட்டது. கிராமபுறங்களில் முல்லா உமர் தலைமையிலான தலிபான்கள் மறுசீரமைக்கப்பட்டதுடன், நேட்டோ படைகள் மற்றும் ஆளும் அரசுக்கு எதிராக நாடெங்கும் கிளர்ச்சிகளைத் தொடங்கினர். ஆப்கானித்தானின் பெரும்பகுதிகளை தாலிபான் படையினர் கைப்பற்றினர். 2021ஆம் ஆண்டில் தோகா உடன்படிக்கையின்படி, அமெரிக்க மற்றும் நேட்டோ படைகள் ஆப்கானித்தானை விட்டு வெளியேறியது. தலிபான்கள் ஆப்கானித்தான் இடைக்கால அரசு (2021) நிறுவினர். இப்போர் அமெரிக்க இராணுவ வரலாற்றில் மிக நீண்ட போராக இருந்தது. அமெரிக்கா நடத்திய வியட்நாம் போர் விட இப்போர் ஆறு மாதங்கள் கூடுதலாகும்.